CELEX: C2007/096/63
Language: el
Date: 2007-04-28 00:00:00
Title: Υπόθεση T-366/00: Απόφαση του Πρωτοδικείου της 29ης Μαρτίου 2007 — Scott κατά Επιτροπής ( Κρατικές ενισχύσεις — Τιμή πωλήσεως οικοπέδου — Απόφαση που διατάσσει την ανάκληση ενίσχυσης ασυμβίβαστης με την κοινή αγορά — Σφάλμα κατά τον υπολογισμό της ενισχύσεως — Υποχρεώσεις της Επιτροπής σχετικά με τον υπολογισμό της ενισχύσεως — Δικαιώματα του λαβόντος την ενίσχυση — Κανονισμός (ΕΚ) 659/1999 — Άρθρο 13, παράγραφος 1 )

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/30
            
         Απόφαση του Πρωτοδικείου της 29ης Μαρτίου 2007 — Scott κατά Επιτροπής
   (Υπόθεση T-366/00) (1)
   
   («Κρατικές ενισχύσεις - Τιμή πωλήσεως οικοπέδου - Απόφαση που διατάσσει την ανάκληση ενίσχυσης ασυμβίβαστης με την κοινή αγορά - Σφάλμα κατά τον υπολογισμό της ενισχύσεως - Υποχρεώσεις της Επιτροπής σχετικά με τον υπολογισμό της ενισχύσεως - Δικαιώματα του λαβόντος την ενίσχυση - Κανονισμός (ΕΚ) 659/1999 - Άρθρο 13, παράγραφος 1»)
   (2007/C 96/63)
   Γλώσσα διαδικασίας: η αγγλική
   Διάδικοι
   
      Προσφεύγουσα: Scott SA (Saint-Cloud, Γαλλία) (εκπρόσωποι: Sir Jeremy Lever, QC, G. Peretz, J. Gardner, barristers, R. Griffith και M. Παπαδάκης, solicitors)
   
      Καθής: Επιτροπή των Ευρωπαϊκών Κοινοτήτων (εκπρόσωποι: G. Rozet και J. Flett )
   
      Παρεμβαίνουσα υπέρ της προσφεύγουσας: Γαλλική Δημοκρατία (εκπρόσωποι: G. de Bergues, S. Seam και F. Million )
   Αντικείμενο της υποθέσεως
   Αίτηση μερικής ακυρώσεως της αποφάσεως 2002/14/ΕΚ της Επιτροπής, της 12ης Ιουλίου 2000, σχετικά με την κρατική ενίσχυση που χορήγησε η Γαλλία υπέρ του ομίλου Scott Paper SA/Kimberly-Clark (ΕΕ 2002, L 12, σ. 1).
   Διατακτικό της αποφάσεως
   Το Πρωτοδικείο αποφασίζει:
   
               1)
            
            
               Ακυρώνει το άρθρο 2 της αποφάσεως 2002/14/ΕΚ της Επιτροπής, της 12ης Ιουλίου 2000, σχετικά με την κρατική ενίσχυση που χορήγησε η Γαλλία υπέρ του Ομίλου Scott Paper SA/Kimberly-Clark, στον βαθμό που αφορά την ενίσχυση που χορηγήθηκε υπό τη μορφή προνομιακής τιμής του οικοπέδου που αναφέρεται στο άρθρο της 1.
            
         
               2)
            
            
               Η Επιτροπή φέρει τα έξοδά της και τα έξοδα στα οποία υποβλήθηκε η προσφεύγουσα στις δίκες ενώπιον του Πρωτοδικείου.
            
         
               3)
            
            
               Η Γαλλική Δημοκρατία φέρει τα έξοδά της στα οποία υποβλήθηκε στις δίκες ενώπιον του Πρωτοδικείου.
            
         
      (1)  ΕΕ C 61 της 24.2.2001.